Държавен вестник, бр. 103, 2024 г., стр. 91

БРОЙ  103	
Д Ъ Р Ж А В Е Н  В Е С Т Н И К 	
СТР.  91   
ПОСТАНОВЛЕНИЕ № 418
ОТ 4 ДЕКЕМВРИ 2024 Г.
за одобряване на допълнителни разходи по 
бюджета на Министерството на туризма за 
2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на туризма за 
2024 г. в размер 4 063 918 лв. за изпълнение 
на Програмата за хуманитарно подпомагане 
на разселени лица от Украйна с предоставена 
временна закрила в Република България.
(2) Средствата по ал. 1 да се осигурят за 
сметка на предвидените разходи по централ­
ния бюджет за 2024 г.
Чл. 2. Със сумата по чл. 1, ал. 1 да се 
увеличат разходите по бюджета на Министер­
ството на туризма за 2024 г. по „Политика в 
областта на устойчивото развитие на туризма“, 
бюджетна програма „Подобряване на поли­
тиките и регулациите в сектора на туризма“.
Чл. 3. Със сумата по чл. 1, ал. 1 да се 
увеличат показателите по чл. 22, ал. 3 от 
Закона за държавния бюджет на Република 
България за 2024 г.
Чл. 4. Министърът на туризма да извърши 
съответните промени по бюджета на Минис­
терството на туризма за 2024 г. и да уведоми 
министъра на финансите.
Чл. 5. Министърът на финансите да из­
върши съответните промени по централния 
бюджет за 2024 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси и във връзка с Програмата за хума­
нитарно подпомагане на разселени лица от 
Украйна с предоставена временна закрила в 
Република България.
§ 2. Изпълнението на постановлението се 
възлага на министъра на туризма.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Димитър Главчев
Главен секретар на Министерския съвет: 
Габриела Козарева
7859
ПОСТАНОВЛЕНИЕ № 419
ОТ 4 ДЕКЕМВРИ 2024 Г.
за одобряване на допълнителни разходи/
трансфери по бюджетите на Министерството 
на образованието и науката, на Министер­
ството на културата и на общините за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи/
трансфери за 2024 г. в размер 19 991 816 лв. 
за финансиране на капиталови разходи, вклю­
чително подпомагащи административната 
дейност, по приложението.
(2) Средствата по ал. 1 се разпределят, 
както следва:
1. допълнителни трансфери за 2024 г. по 
бюджетите на общините в размер 6 761 470 лв., 
разпределени съгласно приложението по ал. 1;
2. допълнителни разходи/трансфери за 
2024 г. по бюджета на Министерството на 
образованието и науката – 13 220 146 лв., в 
т.ч. 3 699 722 лв. трансфери за държавните 
висши училища, разпределени съгласно при­
ложението по ал. 1;
3. допълнителни разходи за 2024 г. по 
бюджета на Министерството на културата – 
10 200 лв.
(3) Допълнителните разходи/трансфери по 
ал. 1 да се осигурят за сметка на капиталови­
те разходи по централния бюджет за 2024 г.
Чл. 2. (1) Със сумата 9 520 424 лв. да се 
увеличат разходите по бюджета на Министер­
ството на образованието и науката за 2024 г., 
както следва:
1. по „Политика в областта на всеобхват­
ното, достъпно и качествено предучилищно 
и училищно образование. Учене през целия 
живот“, по бюджетна програма „Осигуряване 
на качеството в системата на предучилищното 
и училищното образование“ – със 141 029 лв., 
по бюджетна програма „Улесняване на достъ­
па до образование. Приобщаващо образова­
ние“ – с 40 747 лв., и по бюджетна програма 
„Училищно образование“ – с 8 749 830 лв.;
2. по бюджетна програма „Администра­
ция“ – с 588 818 лв.
(2) Със сумата по ал. 1 да се увеличат 
показателите по чл. 16, ал. 3 от Закона за 
държавния бюджет на Република България 
за 2024 г.
Чл. 3. (1) Със сумата по чл. 1, ал. 2, т. 3 
да се увеличат разходите по „Политика в 
областта на създаване и популяризиране на 
съвременно изкуство в страната и в чужбина 
и достъп до качествено художествено образо­
вание“, по бюджетна програма „Обучение на 
кадри в областта на изкуството и културата“, 
по бюджета на Министерството на културата 
за 2024 г.
(2) Със сумата по ал. 1 да се увеличат 
показателите по чл. 17, ал. 3 от Закона за 
държавния бюджет на Република България 
за 2024 г.
Чл. 4. Трансферите по чл. 1, ал. 2, т. 1 се 
предоставят по бюджетите на общините за 
2024 г. като трансфери за други целеви разходи.
Чл. 5. Министърът на образованието и 
науката и министърът на културата да извър­
шат съответните промени по бюджетите си за 
2024 г. и да уведомят министъра на финансите.
Чл. 6. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2024 г.